Som illustratør ble han særlig kjent for dekorative tegninger av barnevennlige troll i norsk natur eller friluftsaktiviteter, blant annet gjengitt som motiv på postkort. Idrettstrollene hans var også gjennomgangsfigurer og «maskoter» i trykksaker for Norges Orienteringsforbund fra slutten av 1960- til 1990-tallet. I 1994 illustrerte han suvenirboka med figurene sine. Sturla Kaasa tegnet også til skolebøker og opplysningsmateriell, ofte om trening, idrett og helse.